經數: 一八五三

經名: 大乘玄論卷第二

頁數: 三一

上	欄

中則無三種中也.  答實是一道正中. 爲除病

故辨三種中. 亦除執故. 兩不二中□得義也.

問假生不生假滅不滅. 不生不滅名爲世諦

中. 假不生非不生假不滅非不滅. 非不生非

不滅名爲眞諦中道者. 世諦不生不滅中. 與

眞諦假不生假不滅. 若爲異耶. 答安假簡異

中不生等故則殊也. 問假不假寧異耶. 答對

假生假滅. 明假不生假不滅. 此假不生等. 皆

是不二中道之用. 除假生假滅與假不生假不

滅等. 不生非不生不滅非不滅. 方是正中也.

故假不生假不滅. 如假生假滅. 悉是假. 亦

是用. 亦是末也. 不生不滅中. 如非不生非不

滅中. 皆是中. 亦是體. 亦是本也. 雖體用與中

假等開. 而無□跡. 非體非用非中非假. 强名

體用中假等也. 問中論四諦品云. 因緣所生

法我說卽是無. 亦是假名亦是中道. 則是三

義云何耶. 答明此偈多種勢. 今一種意釋之.

此一偈有三句. 卽勝八不. 八不正是一中道

句. 言因緣所生者. 是因緣所生之生滅法. 此

所生之生滅. 旣從因緣而生. 故無可爲生. 無

可爲滅. 只是空生空滅. 所生旣空. 能生此生

滅之因緣亦空. 能生所生旣□無故. 言我說

卽是無也. 故中論觀法品云. 生時空生滅時

空滅也. 涅槃論云. 王宮生生而不起. 雙林滅

滅而不無也. 亦是假名者. 卽是第三句. 以假

故有能生之因緣. 以假故有所生之生滅. 假

生不名生. 假滅不名滅也. 以假生滅不名生

滅. 故卽是第三句不生不滅中道. 故云亦是

中道義也. 大乘論明義有二種法門. 一云義

中	欄

次二謂根緣次也. 義次者. 必須前後相生始

終次第也. 根緣者. 有疾卽除. 有緣卽說. 不必

須前後相生也. 明因緣義則總. 若識因緣者

名爲佛法. 不識因緣則非佛法. 故中論四諦

品云. 若見因緣則見佛與法也. 今破外因緣

則總破衆病. 申佛因緣則總申佛敎也. 故因

緣在論初也. 問二諦亦總收衆敎. 此中論旣

言二諦爲宗者. 若學敎之流正迷二諦. 何不

題破二諦品耶. 答亦得不得. 得者. 外人聞不

生不滅畢竟空. 便失二諦. 欲申二諦故造論.

又迷佛二諦故生諍論. 爲此造論. 亦得二諦

在論初也. 不得者. 二諦語局. 因緣則通. 以二

諦但是二非不二. 但是敎而非理. 若是敎之

與理二與不二. □是因緣. 義則總也. 問因緣

旣總. 何故不以因緣爲宗. 答二諦爲宗. 豈離

因緣. 但諸佛說法常依二諦. 今正與外人共

諍佛二諦. 故以二諦爲宗也. 又靑目序品意

云. 因緣卽是八不. 八不卽是因緣. 八不旣貫

論初. 因緣亦標論首也. 問何以知八不卽是

因緣耶. 答偈及長行□有文證. 偈言能說是

因緣. 卽能說八不因緣. 長行云說因緣相. 所

謂不生不滅等也. 問八不是因緣. 若破因緣

卽破八不. 若申八不卽應申因緣耶. 答若體

因緣卽是八不. 無假須破. 但外人不識因緣

卽是八不. 八不自是眞諦. 因緣自是世諦. 彼

解因緣僻故. 所以破因緣品也. 問龍樹爲稱

佛敎申爲不稱敎申. 若稱敎申者. 佛前說小

後說大. 今何故前明大後說小. 若不稱敎申.

卽是顚倒也. 答有四義. 一龍樹稱佛本意申

下	欄

佛敎也. 所以者何. 諸佛出世爲一大事因緣

故. 謂一乘道. 但爲淺鈍之緣. 曲爲小敎. 今申

佛本意故. 前申大也. 二欲明中百兩論互相

開避. 百論前淺後深. 中論前深後淺也. 三佛

自前說小後明大. 中論自說大乘實不欲說

小. 但爲外人不堪學大乘觀行故. 論主更爲

說小乘也. 四欲示小乘從大乘出. 是故前大

後小也. 問因緣語通. 故生與不生皆是因緣.

八不但是不生. 云何言因緣卽是八不也. 答

八不不生. 此是因緣不生. 故不生卽得生也.

故中論云. 如經中說. 若見因緣卽名見法. 見

法卽見佛也. 若不見因緣. 卽不見法. 不見法

卽不見佛也. 此是借因緣破不因緣也. 故大

經云. 是諸外道. 無有一法不從因緣生. 佛性

不爾. 不從因生故. 是借不因緣破因緣也. 問

佛性旣非因緣. 是無因以不. 答亦得. 故云涅

槃無因而體是果. 然佛性非因亦非果也. 故

中論具有二義. 如破無因等外道計故. 說十

二因緣. 此是借因破無因. 又文中破四緣生.

故是借非因緣破因緣. 至論正法. 未曾是因

緣及不因緣也. 問能說是因緣善滅諸戱論與

因緣所生法二處因緣. 是因緣是同是異. 答

旣云兩處. 寧得是同. 復是假名因緣. 那得異.

而意同也. 今大乘明因緣義. 因者如依因習

因生因等. □是說緣爲因. 若如四緣等. 皆是

說因爲緣. 若緣緣於因. 因卽是緣. 緣義爲因.

若因因於緣. 緣義亦因. 故因緣義通. 而言八

不不生不滅等爲因緣. 但因緣義. 無差別差

別開爲三義. 一者當體得因緣名. 只八不是

經數: 一八五三

經名: 大乘玄論卷第二

頁數: 三二

上	欄

因緣故何者因不生故不滅. 不滅故不生. 則

八不是因緣只八不不生等. 是言說故無非

因緣故. 云當相是因緣. 名八不爲因緣佛八

不不一切故也. 二者八不是因緣本故名因

緣. 則因緣空壞因緣故. 八不非因緣. 旣八不

不一切不生不滅等亦不因緣與不不因緣.

豈得當體是因緣. 是故因緣本也. 三者破因

緣已得名. 如毘曇辨六因等明法等也. 今

明. 八不不一切. 辨無因緣法. 破外道因緣義.

故名因緣. 然備有此三義. 遂得悟不同. 抑沒

不無淺深之異. 而具有三義. 名觀因緣品也.

問能說因緣者. 唯障邪說是戱論. 邪觀亦是

戱論. 答有通有不通. 何者二而不二通. 不二

而二別. 問若通者邪觀亦是邪說不. 答旣未

邪言. 云何是邪說. 問若未邪言未是邪說者.

亦未戱言未是戱論也. 答戱論是借譬之名.

故名邪觀. 於道無所剋獲如小兒戱論爲耳.

問未邪說已是戱論者. 未正說已是正說經

也. 答亦如前. 無差別差別卽不得. 差別無差

別亦有明之. 故大經云. 迦葉佛時非無此經.

但不說耳. 問以不戱論止戱論. 亦以戱論止

戱論不. 答亦通得也. 問若以戱論止戱論令

不戱論. 亦應以不戱論止不戱論令成戱論

反決也. 答兩途旣皆言止故. 相與令息. 故戱

論止戱論尙令不戱論. 豈肉不戱論止不戱

論. 而令成戱論耶. 問旣以戱論止戱論. 卽以

言止言. 答得. 自有以不聲遮聲. 自有以聲遮

聲也. 問若以言止言. 亦應[&FFFF]#出[&FFFF]#. 以病治病.

卽應以長待長也. 答相待論相成. 就相顯發

中	欄

爲論. 止治令有所去離故. 此義卽通. 所以不

例也. 問上云. 常無常等四句□戱論者. 四句

悉戱論不. 答有所得四句□是戱論. 無所得

方便說四句. 悉非戱論. 亦是正說. 問無所得

四句非戱論者. 亦應無所得顚倒非戱論也.

答無所得假名說四句則便. 假安顚倒則不

便. 何故爾. 以衆生多顚倒少不顚倒故. 若任

而論之. 正善具成就. 演說四顚倒卽倒也. 問

若有所得四句皆是戱論. 無所得四句□非

戱論耶. 答一往相對論. 常是戱論. 無常非戱

論. 又無常是戱論. 常非戱論. 復常無常俱是

戱論. 非常非無常非戱論. 總括始終明之. 凡

論相心四句. 成有所得□是戱論. 就後方便

皆非戱論也. 故反折論云謗也

第五辨單遍中假義有三意. 第一明單義論單

遍. 第二明遍義論單遍. 第三辨二諦單遍義.

就初有兩. 第一正明單遍. 第二論互得相入

也. 今先正論單遍中假義. 若偏說假有不說

無. 是單假也. 偏說假無不說有. 亦是單假. 偏

說一非有. 是單中. 偏說一非無. 亦是單中. 雙

說假有假無. 是遍假. 雙說非有非無. 是遍. 中

也. 問何意明單遍句耶. 答凡有二義. 一者一往

爲利根人說單假. 爲鈍根人說遍假. 利根人

者. 聞一修行十. 若聞說假有則悟解假無. 乃

至聞說非有則解非無. 所以不勞具明有二

義也爲鈍根人隨言得解. 若不具說. 不能懸

悟故. 所以雙明二義也. 二者爲鈍根人說單

假. 爲利根人說遍假. 以鈍根人不堪圓敎. 所

以說單義破其比執. 若利根人堪聞圓旨. 所

下	欄

以說遍假義. 便能領持也. 次明互得相入出

有八句. 第一從單假入單中. 或言假有不名

有. 從有入非有. 無亦然也. 第二明從單中出

單假. 或言非有假說有. 非無假說無也第三

明從遍假入遍中. 假有不名有. 假無不名無.

則是有無入非有非無. 無亦然也. 第四明從

遍中出遍假. 明非有非無說有無非無非有

說無有也. 第五明從單假入遍中. 或言. 有入

非有非無. 無入非無非有也. 第六明從遍中

出單假. 或言. 非有非無假說有. 非無非有假

說無也. 第七明從遍假入單中. 有無則非有.

無有則非無也. 第八明從單中出遍假. 非有

假說有不有. 非無假說無不無也. 次釋所以

然者有二義. 一者破衆生執實之病. 隨計遣

所以遂成多句也. 二者明大士觀行融通自

在無有滯□. 故地持云. 從有無方便入非有

非無也. 華嚴經云. 或東方入正受三昧等. 不

復具出. 又大品經云. 或散心中起入滅盡定.

滅盡定起入散心中. 則是□轉總持入出無

□方便也. 第二就遍義論單遍. 遍有二. 初正

明單遍. 後明出入義. 初正明單遍中假. 假有

是世諦. 假無是眞諦. 此是單假. 非有非無是

中道也. 此是單中. 假有假無爲二. 是俗諦遍

假. 非有非無不二是俗諦. 遍中二不二是眞

諦. 是遍假. 非二非不二是中道. 此是遍中. 正

言非二非不二. 盡有無非有非無. 所以正中

也. 次明其所以有二義. 一往爲言. 單中單假

明義則淺. 遍中遍假明義則深也. 所以然

者. 單義之二諦. 至遍義時. 還俗諦. 單家之中

經數: 一八五三

經名: 大乘玄論卷第二

頁數: 三三

上	欄

道至遍義時. 還成眞諦. 單家之中道. 止有無

未能盡不二. 遍家之中道盡二復盡不二也.

二者單明義則勝. 遍明義□劣. 所以然者. 遍

假之有無. 猶是單假之有義. 遍假之非有非

無. 猶是前單假之無義也. 又遍中之非二非

不二. 猶是前單中之非有非無義也. 但前直言

有. 便攝得有無. 止言無便攝得非有非無. 止

言非有非無. 便攝得非二非不二. 言略意廣. 所

以爲勝遍家中假言廣意略. 所以爲劣也. 後

明互得相出入有八句也. 第一從單假入單

中. 假有不名有. 假無不名無. 入非有非無中

道也. 第二從單中出單假. 非有假說有爲俗.

非無假說無爲眞也. 第三從遍假入遍中. 假二

不名二. 假不二不名不二. 入非二非不二中道

也. 第四從遍中出遍假. 非二假說二爲俗. 非

不二假說不二爲眞也. 第五從單假入遍中. 假

有不名二. 假無不名不二. 從假有無入非二非

不二中道也. 第六從遍中出單假. 非二假說

有爲俗. 非不二假說無爲眞也. 第七從遍假

入單中假二不名有. 假不二不名無. 從二不二

入非有非無也. 第八從單中出遍假. 非有假

說二爲俗. 非無假說不二爲眞也. 第三就二

諦論單遍. 復有二. 一正明單遍義. 二論出入

義. 正明復有兩. 一者俗單遍. 二者眞單遍也.

假有是俗單. 假無是眞單也. 遍假者. 假有假

不有是俗諦遍. 假無假不無是眞諦遍. 非有

爲中道. 是俗諦單中. 非無爲中道. 是眞諦單

中. 非有非不有. 是俗諦遍中. 非無非不無. 是

眞諦遍中也第二明互出入有三. 一明俗二

中	欄

明眞三明交絡. 先約世諦明有八句. 第一從

俗諦單假入俗諦單中. 假有不名有. 卽從有

入非有也. 第二從俗諦單中出俗單假. 假非

有說爲有也. 第三從俗遍假入俗遍中. 假有

假不有. 非有非不有也. 第四從俗諦遍中出

俗諦遍假. 云非有非不有假說有非有也. 第

五從俗諦單假入遍中. 假有非有. 假有非

不有也. 第六從俗諦遍中出單假. 非有非不

有說爲一假有也. 第七從俗諦遍假入單中.

假有不有入於非有也. 第八從俗諦單中出遍

假. 非有假說有不有也. 第二就眞諦辨亦有

八句. 第一從眞諦單假入單中. 假無不名無

也. 第二從眞諦單中出單假. 非無假說無也.

第三從眞諦遍假入遍中. 云假無假不無. 非

無非不無也. 第四從眞諦遍中出遍假. 云非

無非不無. 假說無不無也. 第五從眞諦單假

入遍中. 假無非無. 假無非不無也. 第六從眞

諦遍中出單假. 云非無非不無假說爲無也.

第七從眞諦遍假入單中. 云假無假不無入一

非無也. 第八從眞諦單中出遍假. 云非無假

說無不無也. 第三約二諦交絡. 明出入有十

二句. 第一從俗諦單假入眞諦單中. 云假有

不名無. 起有入非無也. 第二從眞諦單中出

俗諦單假. 云非無不乖有. 非無假說有也. 第

三從眞諦單假入俗諦單中. 云假無不名有.

壞無入非有也. 第四從俗諦單中出眞諦單

假. 云非有不乖無. 非有假說無也. 第五從俗

諦遍假入眞諦遍中. 云假有不有入非無非不

無也. 第六從眞諦遍中出俗諦遍假. 云非無

下	欄

非不無假說有不有也. 第七從眞諦遍假入

俗諦遍中. 云假無假不無. 非有非不有也. 第

八從俗諦遍中出眞諦遍假. 云非有非不有

假說無不無. 第九從眞諦單假入俗諦遍中.

云假無不名有. 亦不名不有. 卽是非有非不

有也. 第十從俗諦遍中出眞諦單假. 云非有

非不有假說爲無也. 第十一從俗諦單假入

眞諦遍中. 云假有不名無. 亦不名不無. 則是

非無非不無也. 第十二從眞諦遍中出俗諦

單假. 云非無非不無假說爲有也

第六料簡不有有也. 若了單遍諸句. 則解不

有有義. 若不了單遍. 不有有亦難解. 故須廣

辨也. 此意望兩大經宗明之. 一經無所有爲

宗. 故經云. 正法寶城善有. 一經有所無爲宗.

故大品第三卷相行品云. 身子白佛云. 諸法

實相云何. 佛言. 諸法無所有. 如是有如是無

所有. 是事不知名爲無明也. 不有有若相對

而解釋. 有十六意也. 第一不有有者. 明其道

非有非無. 而結爲有故言不有有也. 然只結

正道爲有. 不論其用. 體無二相故. 若結爲有.

不得結爲無. 結爲無不得結爲有. 此是結獨

義. 只道非有復非無. 非是有而結爲有故. 言

不有有也. 約不無無類然也. 第二不有有. 就

假上明之. 三假有是不有有也. 他假有是有

故有. 今假有是不有有也. 第三不有有者. 道

非有非無. 而側出有一用故言不有有. 然道

非有非無. 而起用應雙起. 而但起一用故言

側出也. 不無無亦然也. 第四不有有者. 明用

假有非是有. 故言不有. 結用歸體. 體是有故.

經數: 一八五三

經名: 大乘玄論卷第二

頁數: 三四

上	欄

今言不有有也. 此異前約體上言不有有. 亦

異第三體不有是有而起一有用. 此但以不

特名用. 用不是有而體是有故. 言不有有也.

不無無類之. 第五不有有者. 爲破有執故. 執

者謂有是有. 不知不有爲有故. 今破者. 明有

非有故有乃是不有有. 此是以有破有. 但能

破是不有有. 所破是有有也. 約不無無類也.

第六不有有者. 爲破無執執法是無. 今以不

有有破之. 若以有有破無. 此乃是敵義. 故執

不去. 今以不有有破無. 無而得去. 故言不有

有也. 不無無亦爾也. 第七不有有者. 破一切

有. 若有有若不有有. 皆以不特不之. 故言不

有. 而起一切有用. 若有有若不有有爲用故.

合言不有有也. 不無無亦類也. 以不特不一

切無故言不無. 而起一切無爲用故. 合不無

無也. 第八不有有者. 重進明義. 明不有則不

一切有一切無. 合空故言不有. 而起一切有

一切無爲用故. 合言不有有. 不無無亦爾也.

不無以不於一切有無故言不無. 而起一切

有無故言不無無. 然起一切有無用. 此用應

是有. 何得言是無. 然今望本爲言. 此有無起

不有無故此有無. 故是無也. 又從他所起皆

無體故是無也. 第九不有有者. 橫門明義. 不

有自有. 以無爲有故言不有有. 然以無爲有

故. 是以不有爲有. 故言不有有. 不無無亦類

也. 以有爲無故言不無無也. 第十不有有者.

只以不特不此有有之故言不有有. 異前合

用不有有破有有. 亦異前以不特一切有合

無. 以起一切有無故言不有有. 今但單用一

中	欄

不特. 不此有有之執. 令盡而不令起故言不

有有也. 不無無亦爾也. 第十一不有有者. 合

明具八意. 何者爲八意. 一不有有屬非有. 一

不有有屬非無. 一不有有屬非亦有亦無. 一

不有有屬非非有非非無. 一不有有屬有. 一

不有有屬無. 一不有有屬亦有亦無. 一不有

有屬非有非無. 何者初言不有有. 豈可是有.

非是有故屬非有也. 第二不有有不是無故

屬非無. 第三不有有旣不是有無故. 不屬亦

有亦無. 故言屬非亦有亦無. 第四不有有不

屬非有無. 故言屬非非有非非無. 然不有有

□當屬有無二句. 豈是非有無. 故言非非有

非非無也. 第五不有有屬有者. 以不有爲有.

豈不是有耶. 第六不有有屬無者. 只以不有

爲有. 此望本故是無也. 第七不有有屬亦有

亦無者. 旣雙明不有有. 豈不是亦有亦無耶.

第八不有有屬非有非無者. 不有有不名有.

不有有不名無. 故名非有非無. 故此一章門

中合明八意. 正爲八意相次第故. 不煩惱明.

而前十章不可合說. 故離辨也. 不無無亦如

是也. 第十二明不有有兼用者. 不有有故離

斷過. 何者. 若不有不復有可是斷. 而今不有

有故離斷過. 亦離常過者. 若以有爲有可是

常過. 而今只不有爲有. 故離常過. 如是一異

有無是非卽離等過皆勉也. 不無無亦爾也.

第十三不有有若攝諸法者. 不有有攝得因

得果一切法等故. 言不有有也. 不無無亦然

也. 第十四不有有類諸法者. 不有有旣具上

十意八意及相益相攝等. 不因因不果果. 如

下	欄

是不常常不生生等. 雖一法皆具上意. 故可

謂. 是一中解無量. 無量中解一. 如是展轉生

非實智者. 卽無所畏也. 第十五不有有得失

意者. 如經試問. 答言諸法不有有卽爲得. 卽

具五義. 一得不二義. 二得不自假名義. 三得

相待義. 四得無所得空義. 五得中道義也. 若

答者言諸法是有爲有者. 卽失五義故. 不有

有判道非道義也. 不無無亦類也. 第十六不

有有離門明義者. 向合言不有有. 今有時復

須單言不有. 有時應須單言有也. 今此中單

言不有者. 此爲欲明有義. 何者. 我以不不此

有. 不以不此無故. 不有得是有也. 若以不不

於無. 可令是無. 而今以不不有故. 只不有是

有. 事如小乘明義. 色卽是好. 不可此色非好

也. 故得不有是有義. 得此義故. 聞破不畏. 得

訶不瞋等也. 次得言有反成破有義. 何者. 我

本破有故言有. 如世人不耐惡而言惡. 此惡

之言. 豈不令除此惡. 今有亦然. 我不耐此有

故言有. 豈不破此耶. 又直言有. 不說有因緣

故. 是破有義. 單言無亦然. 次單言有則是中

道. 不得言有非方是中道也. 何者. 直言有. 此

非是非有亦是有有. 此有旣非是是有復非

非有. 豈非是中道乎. 又有上自有是非. 我直

言有不言其是. 復不言非. 故此有卽離是非.

故是中道. 若有雖離是非. 而有此有故非中

道者. 汝中道雖離有無而有此中故得是中

道者. 何妨我有離是非故得是中道耶. 且自

我直言有亦不言有此有. 知無此有故言是

中道. 單無亦然. 次單明有具足一切諸法. 何

經數: 一八五三

經名: 大乘玄論卷第三

頁數: 三五

上	欄

者. 此有是無所有故. 若有所無卽失一切法.

今是無所有名有. 故具足一切法也. 單言無

亦然. 但是無所得故言無. 此無豈不具足一

切法耶. 次釋性空意者. 然有無所以得有諸

法. 意無□者正由有性空故爾. 今須釋性空.

亦是多意. 但辨八意也. 一者明本性是空. 但

遇緣故有. 有止還相性. 故言性空也. 二者明

本性是空. 而末是假有. 如是意故性空也. 三

者本性常空. 無有不空時故言性空也. 四者

明只因緣諸法是空故. 言性空也. 五者破性

有得此空故. 言性空也. 六者破無性法. 此法

明止空有性故. 言性空也. 七者明無所有法

性是空故. 言性空也. 八者有所無法性空故.

言性空也. 今略明八意異相. 而大意無異. 但

是一性空. 如是諸法性空隨義便用. 用一卽

度之須得意. 如空中織羅紋也. 性空旣爾. 畢

竟亦然. 次明因性空辨得失待不待義也. 失

此性空故失. 失不待得. 得性空故爲得. 得卽

待失. 何者正爲得失反故. 失旣失得. 故失不

待得. 得者得於失. 故得待失. 此分際義也. 第

一須得意. 最急事也. 如中道絶假故不待假.

假不絶故假待中也. 次辨□開意. 然得失由

□開故須釋也. 但□開自有橫□. 判自有二

望取也. 橫開爲能. □卽斂. 菩薩習行諸行.

望道卽是自行是斂. 若望衆生. 卽是化他亦

是能. 但不化他時. 是化他. 只自行卽是化他.

如是不有有. 有病藥相治去留成壞理內外

有得無得反順等種種用. 不可具列也. 大意

如此也. 問旣有不有有多種勢者. 有不有亦

中	欄

多種勢不. 答亦得. 假有還結有不有也. 又假

有不有表理結體也. 餘例可尋也

大乘玄論卷第二(終)

大乘玄論卷第三

胡吉藏撰

佛性義十門

一大意門  二明異釋門  三尋經門  四

簡正因門  五釋名門  六本有始有門

七內外有無門  八見性門  九會敎門

十料簡門

甘藥停山由來已久. 圓珠比水實自積時. 而

隨其流處六味不同. 競捉瓦石三乘成異. 謬

言羊角之刀. 復據如繩之像. 敢承佛意輕布

弱言. 庶得影現鏡中. 面還得所. 少失鄕土名

爲弱喪. 不知反本稱曰無明. 蕩識還原目爲

佛性

異釋第二. 古來相傳釋佛性不同. 大有諸師.

今正出十一家. 以爲異解. 就十一師皆有名

字. 今不復據列. 直出其義耳. 第一家云. 以衆

生爲正因佛性. 故經言正因者. 謂諸衆生. 緣

因者謂六波羅蜜. 旣言正因者. 謂諸衆生. 故

知. 以衆生爲正因佛性. 又言一切衆生悉有

佛性. 故知. 衆生是正因也. 第二師以六法爲

正因佛性. 故經云. 不卽六法不離六法. 言六

法者. 卽是五陰及假人也. 故知. 六法是正因

佛性也. 第三師以心爲正因佛性. 故經云. 凡

下	欄

有心者. 必定當得無上菩提. 以心識異乎木

石無情之物. 硏習必得成佛. 故知. 心是正因

佛性也. 第四師以冥傳不朽爲正因佛性. 此

釋異前以心爲正因. 何者. 今直明神識有冥

傳不朽之性. 說此用爲正因耳. 第五師以避

苦心樂爲正因佛性. 一切衆生. 無不有避苦

心樂之性. 實有此避苦心樂之性. 卽以此用

爲正因. 然此釋復異前以心爲正因之說. 今

只以避苦心樂之用爲正因耳. 故經云. 若無

如來藏者. 不得厭苦樂心涅槃. 故知. 避苦心

樂之用爲正因佛性也. 第六師以眞神爲正

因佛性. 若無眞神. 那得成眞佛. 故知. 眞神爲

正因佛性也. 第七師以阿梨耶識自性淸淨

心. 爲正因佛性也. 第八師以當果爲正因佛

性. 卽是當果之理也. 第九師以得佛之理爲

正因佛性也. 第十師以眞諦爲正因佛性也.

第十一師以第一義空爲正因佛性. 故經云.

佛性者名第一義空. 故知. 第一義空爲正因

佛性也. 但河西道朗法師與曇無讖法師. 共

□涅槃經. 親承三藏作涅槃義疏. 釋佛性義

正以中道爲佛性. 爾後諸師. 皆依朗法師義

疏. 得講涅槃乃至釋佛性義. 師心自作各執

異解. 悉皆以涅槃所破之義以爲正解. 豈非

是經中所喩解象之殊哉. 雖不離象. 無有一

人得象者也. 是故應須破洗. 今一一問義若

得立. 可得以爲正因. 義若不成. 豈不取邪因

爲正因耶. 大略言有十一家. 其問細論更有

諸釋. 今時無有用者故. 不復出之. 然十一家.

大明不出三意. 何者. 第一家以衆生爲正因.

經數: 一八五三

經名: 大乘玄論卷第三

頁數: 三六

上	欄

第二以六法爲正因. 此之兩釋. 不出假實二

義. 明衆生卽是假人. 六法卽是五陰及假人

也. 次以心爲正因. 及冥傳不朽避苦心樂及

以眞神阿梨耶識. 此之五解. 雖復體用眞僞

不同. □以心識爲正因也. 次有當果與得佛

理及以眞諦第一義空. 此四之家. □以理爲

正因也. 今次第須破之. 第一師以衆生爲正

因者. 今只問. 何者是衆生. 而言以此爲正因

耶. 經云. 若菩薩有我相人相衆生相則非菩

薩. 又言. 如來說衆生卽非衆生. 正因本爲菩

薩. 經旣說言有衆生相則非菩薩. 寧得以衆

生爲正因耶. 故知. 有衆生者皆是妄想. 何可

以妄想顚倒得爲正因耶. 又若以衆生爲正

因者. 只問. 昔日初敎已明有衆生不. 若初敎

已明有衆生者. 便應初敎已明正因佛性. 彼

釋言. 初敎已明衆生. 但未說爲正因耳. 若爾

後敎說衆生爲正因者. 還指初敎衆生以爲

正因不. 若爾初敎衆生理中已是正因. 若理

中已是正因者. 則理中已明佛性也. 若不

可言初敎已辨佛性者. 云何以衆生爲正因

耶. 又汝引經言一切衆生悉有佛性. 故知. 衆

生是正因佛性者不然. 旣言衆生有佛性. 那

得言衆生是佛性耶. 若言衆生是佛性者. 可

得言一切衆生悉有衆生. 一切佛性悉有佛

性不. 若不得者. 故知. 衆生與佛性有異. 不得

言衆生是佛性也. 又難第二家. 經云. 佛性者

不卽六法不離六法者. 言此是何語而橫引

之此文乃明佛性. 非是卽六法. 復非是離六

法. 何時明六法是佛性耶. 若言不離六法故

中	欄

六法是佛性者. 復言不卽六法故六法非是

佛性. 此語若爲得通. 明知. 以不解讀經故. 所

以致謬耳. 次問中有五家. 雖復五解言異或

體或用. 而皆是心家體用. 前第三家. 以心爲

正因佛性者不然. 經云. 有心必得菩提者. 此

明有心之者必得菩提. 何時言心是正因佛

性耶. 于時畏有如此謬故. 卽下經云. 心是無

常佛性常. 故心非佛性也. 經旣分明. 言心非

佛性而强言是者. 豈非與佛共爭耶. 心旣不

成. 心家諸用冥傳不朽避苦心樂等. 悉皆同

壞也. 大涅槃經. 處處皆明佛性. 是故時人解

佛性者. 盡引涅槃爲證. 何處文辨冥傳不朽

避苦心樂爲正因佛性耶. 勝□經云. 若無如

來藏者. 不得厭苦樂心涅槃者. 此正明由如

來藏佛性力故. 所以衆生得厭苦心樂. 何時

明厭苦心樂是正因佛性耶. 彼師云. 指當果

爲如來藏. 以有當果如來藏故. 所以衆生得

厭苦心樂者不然. 性品云. 我者卽是如來藏.

如來藏者卽是佛性. 明佛性本來有之如貧女

寶藏. 何勞指當果爲如來藏. 且當果體. 猶尙

未有而能令衆生厭苦心樂. 豈非是漫語者哉.

若據人證者. 舊來誰作如此釋. 此是光澤法

師. 一時推□. 作如此解. 經無證句. 非師所傳

故不可用也. 乃至第八阿梨耶識. 亦非佛性

故. 攝大乘論. 云是無明母生死根本. 故知. 六

識七識乃至八九. 設使百千無量諸識皆非

佛性. 何以故皆是有所得五眼所不見. 故次

有第三四家. □以理爲正因佛性. 而不無小

異. 前之兩家. 以當果與得佛之理爲正因佛

下	欄

性者. 彼言. 是世諦之理. 次有兩家. 以眞諦與

第一義空爲正因佛性者. 此是眞諦之理也.

以第一義空爲正因佛性者. 此是北地摩訶

衍師所用. 今問. 若依涅槃文. 以第一義空爲

佛性者. 下文卽言空者. 不見空與不空名爲

佛性. 故知. 以中道爲佛性. 不以空爲佛性也.

眞諦爲佛性者. 此是和法師小亮法師所用.

問眞諦爲佛性. 何經所出. 承習是誰. 無有

師資亦無證句. 故不可用也. 當果爲正因佛

性. 此是古舊諸師多用此義. 此是始有義.

若是始有. 卽是作法. 作法無常. 非佛性也. 得

佛理爲佛性者. 此是零根僧正所明. 此義最

長. 然闕無師資相傳. 學問之體. 要須依師承

習. 今問. 以得佛理爲正因佛性者. 何經所明.

承習是誰. 其師旣以心爲正因佛性. 而弟子

以得佛理爲正因佛性者. 豈非背師自作推

□耶. 故不可用也. 通論十一家. 皆計得佛之

理. 今總破得佛之理. 義通十一解. 事旣廣. 宜

作三重破之. 第一作有無破. 只問. 得佛之理.

爲有此理爲當是無. 若言是有. 有已成事.

非謂爲理. 若言是無. 無卽無理. 卽墮二邊不

得言理也. 第二作三時破. 只問. 得佛之理.

爲是已理爲是未理爲是理時有理. 若言已

理. 則理已不用. 無復有理. 若言未理. 未理故

未有. 若言理時有理者. 若法已成則是已. 若

法未有則墮未. 故無別第三法稱爲理也. 第

三卽離破. 只問. 得佛之理. 爲當卽空爲當離

空. 若言卽空者. 則早已是空. 無復有理. 若言

離空有此理者. 空不可離. 豈得離空而言有

經數: 一八五三

經名: 大乘玄論卷第三

頁數: 三七

上	欄

理. 又離空而有理者. 則成二見. 經云. 諸有二

者. 無道無果. 豈可以二見顚倒爲正因耶. 作

此三條推心不可得. 非唯四家義壞. 通十一

計皆碎也. 問破他可爾. 今時何者爲正因耶.

答一往對他則須倂反. 彼悉言有. 今則皆無.

彼以衆生爲正因. 今以非衆生爲正因. 彼以

六法爲正因. 今以非六法爲正因. 乃至以眞

諦爲正因. 今以非眞諦爲正因. 若以俗諦爲

正因. 今以非俗諦爲正因. 故云非眞非俗中

道爲正因佛性也. 以藥治病則須此說. 對他

雖爾. 又須橫□論之. 故此非衆生義有淺有

深橫論爲藥. 則如向辨. □則望道. 只非衆生

等卽是正因. 若言是是非是. 亦何者非衆生

而說衆生乎. 但非衆生而說衆生. 此之衆生

豈可言其是有. 豈可言其是無. 豈可言其是

亦有亦無非有非無耶. 若識此衆生者. 何爲

問非正因. 乃至六法眞諦義亦如此. 若徹了

深悟. 此則正因佛性義已具足. 前是橫論

一重. 此復是□論一重. 便成兩重論正因義

也

尋經第三. 旣識佛性. 應須遍讀衆經. 由來舊

辨阿含經中亦明佛性. 但有小妨耳. 故云. 一

切衆生悉有聲聞性. 悉有□支佛性. 悉有佛

性. 阿含旣爾. 其餘諸經. 亦有說佛性語. 但不

甚分明. 如是衆經明佛性. 亦復何嫌. 故新金

光明經云. 若了義說是身. 卽是大乘. 卽如來

藏. 卽如來性也. 華嚴經云. 菩薩隨喜心不斷

如來性又言. 欲不斷佛種性者. 當發菩提心.

又華嚴性起品. 卽是明佛性義. 從寶王如來

中	欄

性. 而起離世間因. 得入法界果. 結前因果. 生

後因果. 故華嚴明佛性有因有果. 而未作正

因緣因之名. 亦未作果與果果之秤. 至如具

足明佛性義. 卽如涅槃中所辨. 故具明有因

有因因有果有果果. 今時一師每以涅槃經爲

證. 然此一敎處處皆明佛性. 故哀歎品中琉璃

珠喩. 亦是具足明佛性義. 如是如來性品皆

明佛性義. 乃至師子吼迦葉廣明佛性事. 義

乃顯然. 故一師所引文句. 以師子吼文爲正

也. 故師子吼菩薩問言. 云何爲佛性. 以何義

故名爲佛性. 如是凡有五問佛性. 如來次第

答. 答第一問言. 善男子汝問云何爲佛性者.

善男子佛性者. 名第一義空. 第一義空名爲智

慧. 斯則一往第一義空以爲佛性. 又言第一

義空名爲智慧. 豈不異由來義耶. 今只說境

爲智. 說智爲境. 復云. 所言空者. 不見空與不

空. 對此爲言. 亦應云. 所言智者. 不見智與不

智. 卽不見空除空. 不見不空除不空. 除智又

除不智. 遠離二邊名聖中道. 又言. 如是二見

不名中道. 無常無斷乃名中道. 此豈非以中

道爲佛性耶. 是以除不空則離常邊. 又除於

空卽離斷邊. 不見智與不智義亦如是. 故以

中道爲佛性. 是以文云佛性者. 卽是三菩提

中道種子也. 是故今明. 第一義空名爲佛性.

不見空與不空. 不見智與不智. 無常無斷名

爲中道. 只以此爲中道佛性也. 若以此足前

十一師. 則成第十二解. 然若識正道知. 道無

有一. 豈復有二釋於其間哉. 而言第一義空

爲佛性者. 非是由來所辨第一義空. 彼明第一

下	欄

義空但境而非智. 斯是偏道. 今言智慧. 亦非

由來所明之智慧. 彼明智慧但智而非境. 斯

亦是偏道義. 非謂中道也. 但中道義難識. 具

如二諦中辨. 非中非邊不住中邊. 中邊平等

假名爲中. 若了如是中道. 則識佛性. 若了今

之佛性. 亦識彼之中道. 若了中道. 卽了第一

義空. 若了第一義空. 卽了智慧. 了智慧卽了

金光明諸佛行處. 若了金光明諸佛行處. 則

了此經云光明者名爲智慧. 若了智慧卽了

佛性. 若了佛性卽了涅槃也

簡正因第四. 但正因難識. 今作兩種檢之. 一

作車輪明義. 無始終檢. 二作三世明義. 有始

終檢也. 無始終義. 卽如涅槃云. 十二因緣不

生不滅不一不二不常不斷不來不去不因不

果. 又言. 佛性者. 有因有因因. 有果有果果

也. 是以無始終義. 作四句明之. 所言因者.

卽是境界因. 謂十二因緣也. 所言因因者. 卽

是緣因. 謂十二因緣所生觀智也. 境界已是

因. 此之觀智. 因因而有故名因因. 好體十二

因緣. 應是因因而有故名因因. 彼向望前. 此

卽望後. 皆是因因也. 所言果者. 卽三菩提. 由

因而得故名爲果. 所言果果者. 卽是大般涅

槃. 由菩提故. 得說涅槃以爲果果. 菩提卽是

智. 涅槃卽是斷. 由智故說斷也. 此是無始終

義. 何者. 如所生觀智因因而有故名因因. 十

二因緣. 亦因因而有. 又是因因. 旣互爲因與

因因故. 是無始終也. 第二作三世有始終檢

者. 凡有三句. 一者是因非果. 卽是境界因. 故

經言. 是因非果如佛性. 二者是果非因. 卽是

經數: 一八五三

經名: 大乘玄論卷第三

頁數: 三八

上	欄

果果性. 故經言. 是果非因名大涅槃. 三者是

因是果. 卽如了因及三菩提. 斯卽亦因亦果.

望後爲因. 望前爲果. 旣言境界是因非果涅

槃是果非因. 所以名爲有始終義. 問先明四

句後說三句. 有正因不. 答未有正因. 問若前

明四句後說三句. 旣□非正因者未知. 何者

爲正因耶. 答前四句所明因果. 因是傍因果

是傍果義. 所以然者. 因則異果. 果則異因. 豈

非是傍義. 故先言有因有因因有果有果果.

皆未是正因. 若言非因非果. 乃是正因耳. 後

說三句. 是因非果是果非因是因是果. 皆未

名正若言非因非果. 此乃是正. 故經云. 非因

非果名爲佛性也. 故於四句中. 更足第五句.

方是正因. 於三句中. 更足第四句. 方是正因.

所以佛性非因非果. 而說因說果. 不因而因.

開境智故有二因. 謂因與因因也. 不果而果.

開智斷故有二果. 謂果與果果. 至論正因. 豈

是因果故非因非果. 卽是中道名爲正因. 故

以中道爲正因佛性. 故經云. 佛性是三菩提

中道種子也. 所以佛性卽是中道種子. 亦可.

得以中道因爲正種子也. 若單道義者. 此中

應須眼見師子吼文也. 然先言正因佛性. 非

因而因故有二因. 謂境了二因. 非果而果故

有二果謂菩提與涅槃. 今此二因二果. □非

正因. 由非因非果正因故. 有此因果. 所以此

二因二果. □皆是傍. 若非因非果乃是正因.

故若緣若了□非正因. 非緣非了乃是正因.

若菩提涅槃□非正果. 非菩提非涅槃乃是

正果也. 問若爾則成六種佛性. 何者因中有

中	欄

緣因了因. 復有正因. 豈非三因. 果有菩提涅

槃則成二果. 復有非菩提非涅槃名爲正果.

豈非六種佛性耶. 答亦得六種佛性. 今則不

爾. 所以然者. 但因中名爲佛性. 至果便成性

佛. 故在因但名爲非因. 在果則名爲非果. 只

是一箇非因非果. 而今爲辨佛性. 故經爲正

因. 所以但有五性不爲六性也

釋名第五. 釋名有二種. 先釋通名次釋別名.

通名不同有三家. 第一解云. 佛性兩字皆是

果名. 佛名覺者. 此故宜非因. 性以不改爲義.

果體旣常. 所以不改也. 因中暗識故非覺者.

旣其遷改不得名性. 但衆生必有當得此佛性

之理. 故言悉有佛性也. 第二師釋. 佛性者此

是因中. 難第一家云. 經旣言一切衆生悉有

佛性. 云何言因中無有此名. 因中衆生. 有覺

義故是佛. 有必當之理不改名性也. 第三家

分字解釋. 佛是果名. 性是因名. 還擧第一家

爲難. 衆生愚暗癡惑耳. 然未有智慧. 若有覺

法. 可許佛覺. 而卽衆生都無有覺. 云何言衆

生是佛. 乃硏生死小智. 終成果地大覺. 其果

始名爲佛. 故佛是果名. 但衆生必當得. 此之

理不改故名爲性. 性只是理. 所以性是因中

也. 然此三說. 今□不用. 皆須洗之. 還以三家

義自相難破也. 問今義云何. 爲當在因爲當

在果爲當在因果耶. 答今時明義. 無在無不

在. 故云無在無不在. 佛所說也. 只以如此義

故名爲佛性. 雖無在無不在. 而說在說不在

者. 佛性在因性佛在果. 故果因名佛性. 因果

名性佛. 此是不二二義. 不二二故二則非二.

下	欄

故云二不二是體不二二是用. 以體爲用. 以

用爲體. 體用平等不二中道. 方是佛性. 一切

諸師. 釋佛性義. 或言佛性是因非果. 或言是

果非因. 此是因果二義非佛性也. 故經云. 凡

有二者皆是邪見. 故知. 一切諸師. 不知佛性.

各執一邊. 是非淨論. 失佛性也. 若知因果平

等不二. 方乃得稱名爲佛性. 故經云非因非

果名爲佛性也. 佛性旣爾. 涅槃亦然. 若知生

死涅槃平等不二. 此乃得稱名爲涅槃. 故經

云. 佛知一切衆生畢竟寂滅. 是涅槃相. 不復

更滅也. 次釋別名. 先言正因佛性非因非果.

非因而因故有二因. 謂境界因與了因. 非果

而果故有二果. 謂菩提與涅槃也. 言境界因

者. 卽是十二因緣能生觀智. 以是觀智境界

故名境界因. 以能生觀智之前緣故. 亦名緣

因. 言了因者. 觀智能了出佛果故名了因. 旣

了出佛果之緣因故. 有時呼了因以爲緣因

也. 菩提者此言正遍知道. 是從智爲名. 涅槃

者. 此言寂滅. 是則從斷爲目也. 前四句有因

者. 謂十二因緣. 正言十二因緣. 非菩提之正

因. 而言因者. 以其能生觀智. 與因作因. 故名

爲因. 若例此者. 大涅槃亦非是正觀之正果.

以菩提果爲果. 故亦應單名爲果. 若言涅槃

與果爲果故宜名果果者. 十二因緣亦爾. 與

因作因故應名因因. 而經云因因者. 謂十二

因緣所生觀智. 此因因而有故名因因. 若爾

十二因緣. 亦因因而有. 何故不名因因. 然雖

復例通有如此義. 但十二因緣作因. 因始故

單名爲因. 所以經云是因非果也. 觀智從十

經數: 一八五三

經名: 大乘玄論卷第三

頁數: 三九

上	欄

二因緣而生. 因因而有故名因因也. 所以有

果則是三菩提. 從觀智因而有故名爲果. 若

言三菩提是觀智之正果故單名果者. 觀智

亦是三菩提之正因. 亦應單名有因. 若言觀

智從因而有故宜名因因者. 三菩提亦從果

而有故亦應名果果. 而不爾正言三菩提. 酬

因之始故直名爲果. 涅槃從三菩提果而有

故名果果也. 然此四種兩因兩果. □皆是傍

不得名正. 非因非果乃名正因. 不因故有二

因. 不果故有二果. 所以此因是不因. 此果是

不果故. 非因非果乃名爲正. 然非因非果自

可名正. 但其在因故名正因. 其果則呼爲正

果然此正義. 終不復可定言故. 或時呼爲道.

或時呼爲中. 或時呼爲正因. 若齊言而取. 終

亦不得. 何者言其正也. 果自不正. 因亦非正.

亦非是非因非果. 亦不非是非因非果也. 問

若爾是何. 答此中無是故. 當有以超然悟言

解之旨. 點此悟心以爲正因. 付此觀心非言

可述. 故迦葉每歎不可思議也

本有始有第六. 問佛性爲是本有爲是始有.

答經有兩文. 一云. 衆生佛性. 譬如暗室甁[&FFFF]#

力士額珠貧女寶藏雪山甛藥. 本自有之非

適今也. 所以如來藏經. 明有九種法身義. 二

云. 佛果從妙因生. 責□馬直不責駒直也. 明

當服蘇今已Ｃ臭. 食中已有不淨. 麻中已有

油. 則是因中言有之過. 故知. 佛生是始有. 經

旣有兩文. 人釋亦成兩種. 一師云. 衆生佛性

本來自有. 理性眞神阿梨耶識故. 涅槃亦有

二種. 性淨涅槃本來淸淨. 方便淨涅槃從修

中	欄

始成也. 第二解云. 經旣說佛果從妙因而生.

何容食中已有不淨. 故知. 佛性始有. 復有人

言. 本有於當故名本有. 問若爾便是本有耶.

答復有始有義. 又問. 若始有應是無常. 答我

復有本有義. 此何異二人作劫張王互答耶.

彼若如本有. 應如如來藏經諸喩. 若言始有.

應是無常. 而言本有於當. 此是何語. 定本定

當耶. 無量世界無邊佛智. 應不圓耶. 若言如

無邊而照可自破之. 何勞更難. 照若窮盡. 卽

是有邊. 照若不盡. 智則不圓. 此難那得去. 本

有始有義亦如是. 一切有所得義. 無不自死.

而人不覺耳. 故一切諸人莫不網羅於其中

矣. 若執本有則非始有. 若執始有則非本有.

各執一文不得會通經意. 是非諍競. 作滅佛

法輪. 不可具陳. 但地論師云. 佛性有二種. 一

是理性二是行性. 理非物造故言本有. 行藉

修成故言始有. 若有所得心. 望之一往消文似

如得旨. 然尋推經意. 未必如此. 何者. 但大聖

善巧方便. 逐物所宜破病說法. 何曾說言理

性本有行性始有耶. 例如說如來藏義. 楞伽

經說無我爲如來藏. 涅槃說我爲如來藏. 此

兩文復若爲配當耶. 本有始有其義亦爾. 若

言理性本有非始行性始有非本者. 更執成

病聖敎非藥. 而世間淺識之人. 但見其語定

以爲是. 以成迷執也. 今一家相傳明佛性義.

非有非無非本非始亦非當現. 故經云. 但以

世俗文字數故說有三世. 非謂菩提有去來

今. 以非本非始故. 有因緣故. 亦可得說故. 如

涅槃性品明. 佛性本有. 如貧女寶藏. 而諸衆

下	欄

生執敎成病. 故下文卽明始有. 故知. 佛性非

本非始. 但爲衆生說言本始也. 問若言佛性

非本始者. 以何義故說本始. 答至論佛性理

實非本始. 但如來方便. 爲破衆生無常病故.

說言一切衆生佛性本來自有. 以是因緣得

成佛道. 但衆生無方便故. 執言佛性性現相

常樂. 是故如來. 爲破衆生現相病故. 隱本明

始. 至論佛性. 不但非是本始. 亦非是非本非

始. 爲破本始故. 假言非本非始. 若能得悟本

始非本始. 是非平等始可得名正因佛性. 衆

生因是深保成佛性. 若不如是非佛性也. 若

廣論本有始有義. 例如新故. 何者第一念是

新. 第二念是故. 譬如新米初出者是新. 次者

非復是新. 亦得第一念爲故第二念爲新. 先

者名故. 後始起者是新. 是則先後皆得名故.

故言新新生滅. 亦可. 初後皆得名故. 故言初

故後亦故. 新故旣通初後. 本有始有義亦復

然. 新故義通初後. 但說初故名新. 久新名故.

定知. 何者爲新. 何者爲故. 故知. 都無新無

故. 故釋十號文云. 上者名新. 士者名故. 體大

涅槃無新無故. 旣言體大涅槃無新無故. 亦

得言體大涅槃無本無始. 此上往明無本無

始義. 然無本無始義. 此是淸淨體. 亦何失寄

言本始義耶. 今約事論之. 如無明初念始起

爲新佛果後起爲故. 何異先兩念相望初念

爲新後念爲故耶. 亦得佛果始起此則名新.

無明住地已久此則名爲故. 何異兩念相望

初念名故後念名新. 然本始只是新故. 本只

是故. 始只是新. 無明初念與佛果相望. 旣皆

經數: 一八五三

經名: 大乘玄論卷第三

頁數: 四○

上	欄

得是新. 皆得是故. 亦皆得是始. 皆得是本. 無

明與佛果旣得如此. 生死涅槃亦爾. 皆得是

始皆得是本. 是故生死爲始. 涅槃爲本. 涅槃

爲始. 生死爲本. 生死始有. 涅槃本有. 何異第

一念爲新第二念爲故. 生死本有. 涅槃始有.

何異第一念爲故第二念爲新. 故生死涅槃.

不是本有不是始有. 而終是無本無始. 而今

假名說故更互爲本始無異. 經言本有今無

本無今有. 本若是有今則是無. 本若是無今

則是有. 故今之與本. 皆得名有. 皆得名無. 此

文意終爲明無本無今義. 故下文卽結言三

世有法無有是處. 故知. 三世皆不得言有. 但

今假名說故. 本有今無本無今有. 通生死涅

槃. 皆是有無. 若悟假名. 論有論無. 至竟終是

無有無無. 故言三世有法無有是處. 何異說

新故本始至竟終是無有新故本始義耶. 當

知. 說新故本來指新爲故. 指故爲新. 本始亦

爾指本爲始指始爲本. 指始爲本故. 此本是

始本. 指本爲始故. 此始是本始. 本始非始. 始

本非本. 故云至竟終是無本無始義也

辨內外有無第七. 今辨佛性內外有無義. 此

重最難解. 或可. 理外有佛性理內無佛性. 若

可理內有佛性理外無佛性. 今先辨理內外

次說有無. 然由來亦言有理內外凡夫及內

道外道. 故信等五根未立者. 理外行心名外

凡夫. 五根立者. 理內行心名內凡夫. 故言理

內行心理外行心. 旣有此語. 亦卽是理內外

義. 但舊師等不甚分明. 作此名敎耳. 經言. 復

次道有二種. 一外二內. 外道道者. 無常無樂.

中	欄

內道道者. 有常有樂. 菩提解脫亦復如是. 聲

聞菩提. 無常無樂. 諸佛菩薩所有菩提. 常樂

我淨. 解脫亦然也. 問菩提只是道. 何故兩出

耶. 解云. 菩提者是所行之道. 先明. 道者是能

行之道. 能所爲異也. 又若言一切諸法有生

滅者. 皆是理外. 悉屬外道. 若一切諸法無生

滅者. 皆是理內則屬內道. 故今明. 發心悟不

生不滅. 如般若中所辨. 名爲內道也. 分理內

外竟. 今次明佛性之有無. 問爲理外衆生有

佛性. 爲理內衆生有佛性耶. 答曰. 問理外衆

生有佛性不. 此不成問. 何者理外本自無有

衆生. 那得問言理外衆生有佛性不. 故如問

二中之水. 本自不曾有. 何得更問二中之水

從何處來. 是故理外旣無衆生. 亦無佛性. 五

眼之所不見. 故經云. 若菩薩有我相人相衆

生相. 卽非菩薩. 是故我與人乃至今人無有

佛性. 不但凡夫無佛性. 乃至阿羅漢亦無佛

性. 以是義故. 不但草木無佛性. 衆生亦無佛

性也. 若欲明有佛性者. 不但衆生有佛性. 草

木亦有佛性. 此是對理外無佛性. 以辨理內

有佛性也. 問衆生無佛性草木有佛性. 昔來

未曾聞. 爲有經文爲當自作. 若衆生無佛性.

衆生不成佛. 若草木有佛性. 草木乃成佛. 此

是大事. 不可輕言令人驚怪也. 答少聞多怪.

昔來有事. 是故經言. 有諸比丘. 聞說大乘. 皆

悉驚怪. 從坐起去. 是其事也. 今更略擧愚見

以□來問. 大涅槃哀歎品中. 有失珠得珠喩.

以喩衆生. 迷故失無佛性. 悟故得有佛性. 故

云. 一闡提無佛性. 殺亦無罪也. 又呵二乘人

下	欄

如□種. 永絶其根. 如根敗之士. 豈非是明凡

聖無佛性耶. 衆生尙無佛性. 何肉草木. 以此

證知. 不但草木無佛性. 衆生亦無佛性也. 又

華嚴明. 善財童子. 見彌勒樓觀卽得無量法

門. 豈非是觀物見性卽得無量三昧. 又大集

經云. 諸佛菩薩. 觀一切諸法無非是菩提. 此

明迷佛性故 爲生死萬法悟卽是菩提. 故肇法

師云. 道遠乎哉. 卽物而眞聖遠乎哉. 悟卽是

神也. 若一切諸法無非是菩提. 何容不得無

非是佛性. 又涅槃云. 一切諸法中悉有安樂

性. 亦是經文. 唯識論云. 唯識無境界. 明山河

草木皆是心想. 心外無別法. 此明理內一切

諸法依正不二. 以依正不二故. 衆生有佛性

則草木有佛性. 以此義故. 不但衆生有佛性.

草木亦有佛性也. 若悟諸法平等. 不見依正

二相故. 理實無有成不成相. 無不成故. 假言

成佛. 以此義故. 若衆生成佛時. 一切草木亦

得成佛. 故經云. 一切諸法皆如也. 至於彌勒

亦如也. 若彌勒得菩提. 一切衆生皆亦應得.

此明以衆生彌勒一如無二故. 若彌勒得菩提

一切衆生皆亦應得. 衆生旣爾. 草木亦然故

知. 理通故欲作無往不得. 是故得名大乘無

□. 此是通門明義也. 若論別門者. 則不得然.

何以故明衆生有心迷故得有覺悟之理. 草木

無心故不迷. 寧得有覺悟之義. 喩如夢覺不

夢則不覺. 以是義故. 云衆生有佛性故成佛

草木無佛性故不成佛也. 成與不成. 皆是佛

語. 有何驚怪也. 上來至此. 明理外無佛性理

內有佛性也. 第二明理外有佛性理內無佛